Eikozanoid

Eikozanoid je signálna molekula pôsobiaca v mieste sekrécie na bunku, ktorá ju vylúčila (autokrinná signalizácia) a tiež na okolité bunky (parakrinná signalizácia). Eikozanoidy nie sú hormóny, pretože nie sú vylučované do krvného obehu a nespliehajú sa na transport krvou k cieľovým orgánom. Eikozanoidy sú syntetizované takmer všetkými somatickými bunkami a nie špecializovanými endokrinnými žľazami.

Sú to deriváty kyseliny arachidónovej, ktorá podlieha buď reakcii katalyzovanej cyklooxygenázou (cyklooxygenázová dráha) za vzniku prostanoidov alebo reakcii katalyzovanej lipooxygenázou za vzniku leukotriénov (lipooxygenázová dráha). Prostanoidy sa ďalej delia na prostaglandíny, prostacyklíny a tromboxány. 

Eikozanoidy sa označujú trojpísmenovou skratkou, kde prvé dve písmená označujú skupinu eikozanoidu a tretie písmeno skratky označuje funkčné skupiny viazané na základný skelet molekuly. Číslo písané v dolnom indexe opisuje počet dvojitých väzieb C=C v molekule. U prostaglandínov sa cyklopentánový kruh považuje za rovinu a substituenty na rovnakých stranách roviny sa označujú gréckym písmenom β a substituenty na rôznych stranách roviny sa označujú gréckym písmenom α. Ide o analógiu ku anomérii na sacharidoch.
+Podmnožina eikozanoidovSkratka podmnožinyPríkladChemická štruktúraŠtruktúrne rysy skupinyEtymológiaProstaglandínPGPGH2bezrámuProstaglandíny sú charakteristické cyklopentánovým kruhom.Prostaglandíny boli nájdené v prostate, názov dostali po anglickom názve prostaty prostate gland.ProstacyklínPCPCI2bezrámuProstacyklíny sú charakteristické jedným karbocyklom (cyklopentánom) a jedným heterocyklom (tetrahydrofuránom).LeukotriénLX, tiež LTLXA4bezrámuLeukotriény sú charakteristické acyklickou štruktúrou a systémom troch konjugovaných dvojitých väzieb (triénová štruktúra).Leukotriény boli nájdené v leukocytoch, odtiaľ prvé dve slabiky leuko-. Ide o látky s troma konjugovanými väzbami, ktoré sa nazývajú -triény.LipoxínLX15-LXA4bezrámuLipoxíny sú charakteristické troma hydroxylovými skupinami.TromboxánTXTXA2bezrámuTromboxány sú charakteristické oxánovým (tetrahydropyránovým) kruhom.Tromboxány boli nájdené v trombocytoch (krvných doštičkách).

 Referencie 

 Pozri aj 
 Cyklooxygenáza
 Lipooxygenáza
 Prostaglandín
 Tromboxán
 Leukotrién
 Prostacyklín

Kategória:Hormóny
Kategória:Lipidy